Seekord on Saturn retrograadne, mis vihjab sellele, et vallandub juba see, mis ammu kogutud. Elu kaevaks justkui endale kättesaadava kaevamistehnikaga ülesse mälestusi. Nii sellest käesolevast elus, kui ka kõigist eelnevatest. Need mälestused võivad ilmneda loetud raamatute, nähtud filmide, kuuldud lugude kaudu või võivad "äkki" meenuda. Võimalik on äratabada, et siinoleval on põhjused ja et elus pole ilma  põhjuseta ja juurteta nähtusi. Ühtepidi võib sellest kasvada rahu, et kõik ongi selline nagu ta olla saab ja teisipidi võib sellest kasvada ka vägi, muuta põhjuslikkust. Uraan oma uue energiaga, rikastava inspiratsiooniga ja välgusarnase taipamisega annab selleks võimalusi. Võimalik aga ka, et vabadusesoov ja vabanemise iha võtab mässu ja revolutsiooni ilmingu. Siis kui tundub et põhjused on ainult välises maailmas ja tundub et kui välises maailmas asjad äramuuta, ongi põhjused muudetud. Ometi loob välist  maailma sisemine meeleseisund. Loomine on pikaajaline ja sisemist seisundit mõjutavad pidevalt ka välised olud, kuid sisemuses olev meelseisund on ikkagi määravaks väliste ilmingute ilmnemisel. Kõigepealt ollakse hingeliselt kriisis ja kui kriisis on suurem hulk inimesi, luuakse ühiselt välised olud, mis vastavad sisemusele. Kui meeles on olemas vaenlane, siis välises maailmas saab keegi selle vaenlase rolli. Vastaseis toob välja nii sisemised kui välimised vaenlase kujud ja igaühel tuleb otsustada, mida  nende ilmnenud vaenlastega peale hakata.